[{"text_idx": "#000001", "text": "Pri Platano ne eblas koncize. Verki libron necesus, jes, vere. Kaj ilustri g\u0302in pere de liaj komponaj\u0302oj. Estus bone. Eble iu iam faros. Kiel homo, eble ridos li legante tion, c\u0302ar humura li estas kaj s\u0302ercema, Platano modesta estas, laborema kaj plena de amo al muziko kaj geamikoj. Memoras mi multajn liajn koncertojn. Ankau\u0306 lertecon dum trejnado pri tiu branc\u0302o de muziko kaj interesig\u0302on de gelernantoj, kiuj s\u0302ate cerbumis pri la propraj tekstoj. Sukcese!"}, {"text_idx": "#000002", "text": "La subpag\u0302o ne estas kompleta. Mankas pubikitaj jam en diversaj elsendoj intervjuoj kun Platano. Dum la libera tempo kolektos mi ilin, sendube. Unusola, kiun vi trovos c\u0302i tie, estas la unua intervjuo, kiam Platano aperis kun Katakana pere de la unua en la historio esperantista, tre kvalita, mi aldonu, hiphopa KD-disko \u201cFek\u2019 al Esperanto\u201d. Estas s\u0302erco, kompreneble. Titolo lau\u0306 vidpunkto de la skeptikoj, kiuj ne traktas nian lingvon kaj kulturon valora. Ne pensu tamen, ke temas pri opinio de Platano. La arbon oni rekonas pro fruktoj.\nGustumu la fruktojn \u2013 c\u0302ion vi komprenos."}, {"text_idx": "#000003", "text": "Platano \u2013 Mi ne havas amikon"}, {"text_idx": "#000006", "text": "Intervjuo registrita decembre de 2008 dum Ago-Semajno,\npublikita en la 43a VVE, intervjuis Irek,"}, {"text_idx": "#000007", "text": "Platano aspektis felic\u0302a. Gaje li rigardis min, poste tion, kio estis apud mi. Sur la tablo, c\u0302e la komputilo, staris plena, ankorau\u0306 ne tus\u0302ita botelo de Tatransky C\u0302aj, kies metalan korkon plibeligadis krome preta por tuj uzi originala glasa kaj peza kaliko. Rigardante g\u0302in rimarkeblis pintoj de la montaro Tatry, kion oni povis trakti nur kiel belan ornamaj\u0302on au\u0306 atent-signon, ke la enhavo de la botelo estas nur por la kurag\u0302aj montgrimpantoj!\nPor la francoj, kiuj alkutimig\u0302is al delikata gusto de vino, tio estis grava signo. Tamen ne por Platano kaj Katakana. Jam la unuan tagon de AS ili ekkonis la guston de la 52% likvoro. Kaj ekdormis en la foteloj de la centra renkontig\u0302ejo... La duonhoron poste."}, {"text_idx": "#000008", "text": "Malfermig\u0302is la pordo de mia c\u0302ambro. Venis same felic\u0302a pro la arang\u0302a etoso Katakana. Platano rigardis lin kun kompata rido. Lia t-c\u0302emizo ne vere s\u0302irmis lin kontrau\u0306 20-grada frosto ekstere. Tamen, se oni povis alkutimig\u0302i al la 52% likvoro, kio do estas la frosto?"}, {"text_idx": "#000009", "text": "Estis jam nokto. Kutima tempo por la arang\u0302aj intervjuoj. C\u0302e la koridoro au\u0306deblis felic\u0302aj krioj de la AS-partoprenantoj. Katakana fermis la pordon, mi malfermis la botelon kaj funkciigis la diktafonon..."}, {"text_idx": "#000013", "text": "Fragmento de la koncerto dum la Ago-Semajno,"}, {"text_idx": "#000019", "text": "Radio kaj TV \u2013 Studio"}]